Uit die Hoof se kantoor / From the office of the Headmaster
Ons is trots op ons nuwe hoof Mnr. Adriaan Joubert.
Op 5 Maart was hy reeds op sy pos en gereed om Hoërskool Ellisras na groot hoogtes te lei.
Mnr. Joubert sê sy groot doelwit is om te sien dat Hoërskool Ellisras op alle terreine die top-kompeterende skool in Limpopo word. Dit sluit akademie, sport en kultuur in.
Sy tweede doelwit is om die gemeenskap te dien en om daartoe by te dra dat wanneer 'n kind matrikuleer aan Hoërskool Ellisras, daardie kind weerbaar en lewensgereed is vir die wêreld daar buite. Mnr. Joubert sê dat ons jongmense in 'n baie uitdagende tyd grootword en leef waar die samelewing groot eise stel.
Die onderwys is Mnr. Joubert se passie. Hy kom self uit 'n onderwys-huis uit en dit is die een beroep waar hy meen 'n mens in 'n positiewe omgewing met mense werk. Mnr. Joubert beskou die onderwys as 'n opbouende beroep waar 'n verskil in mense se lewens gemaak kan word.
Vir hom is balans baie noodsaaklik in alles wat 'n mens aanpak. Hy sal graag wil sien dat Hoërskool Ellisras se leerders gebalanseerde mense is wat deelneem aan alle aktiwiteite.
Mnr. Joubert glo in 'n oop-deur-beleid en moedig die leerders aan om met hom te praat. Hy is opgewonde en passievol om sy doelwitte te bereik.
We are pround of our new Mnr. Adriaan Joubert.
Mr. Joubert's main aim is to see to it that Hoërskool Ellisras achieves in all areas, academics, sport and cultural activities.
Secondly he aims to serve the community and to see to it that each matriculant is ready for the challenges of adulthood. He stresses that children are confronted with huge challenges and many demands are made on them.
Education is Mr. Joubert's passion. He sees the school environment as one where positivity reigns and where lives are touched.
He believes that one should lead a balanced life and would like to see learners taking part in exstramural activities.
He will apply an open-door policy and encourages learners to feel free to approach him.
He is passionate and excited to see what the future holds.